EkBass/fiwiki-20250220-pages-articles huggingface dataset:
Oldenburg (täsmennyssivu)

Oldenburg voi tarkoittaa ainakin seuraavia: *Oldenburg, kaupunki Ala-Saksissa Saksassa *Oldenburg in Holstein, kaupunki Schleswig-Holsteinissa Saksassa *Oldenburg, kaupunki Indianassa Yhdysvalloissa *Oldenburgin piirikunta (Landkreis Oldenburg), piirikunta Ala-Saksissa *Oldenburg, historiallinen valtio Saksan alueella **Oldenburgin kreivikunta, valtio vuosina 1091–1774 **Oldenburgin herttuakunta, valtio vuosina 1774–1810 **Oldenburgin suurherttuakunta, valtio vuosina 1815–1918 **Oldenburgin vapaavaltio, Saksan osavaltio vuosina 1919–1946 *Oldenburg, eurooppalainen hallitsijasuku *SMS Oldenburg, vuonna 1884 valmistunut Saksan keisarillisen laivaston sotalaiva *SMS Oldenburg, vuonna 1910 valmistunut Saksan keisarillisen laivaston sotalaiva *Oldenburg, Suomen Joutsen -laivan aiempi nimi ==Sukunimenä== *Claes Oldenburg (1929–2022), ruotsalaissyntyinen yhdysvaltalainen taiteilija *Hampus Julius Oldenburg (1819–1876), ruotsalaissyntyinen suomalainen tehtailija *Hannu von Oldenburg (k. 1599), saksalaissyntyinen suomalainen sotilas, Suomen maaprofossi *Henry Oldenburg (n. 1619 – 1677), saksalaissyntyinen englantilainen oppinut, Royal Societyn ensimmäinen sihteeri *Hermann Oldenburg (1854–1920), saksalainen uskonnonhistorioitsija ja indologi *Johan Oldenburg (1797–1861), ruotsalaissyntyinen suomalainen arkkitehti *Sergei Oldenburg (1863–1934), venäläinen orientalisti ==Katso myös== * Kristian I Oldenburgilainen (1426–1481), Tanskan monarkki ja Kalmarin unionin kuningas Luokka:Luettelot henkilöistä sukunimen mukaan
Greuter

Greuter on muun muassa seuraavien henkilöiden sukunimi *Mary Helen Wright Greuter (1914–1997), yhdysvaltalainen astronomi ja historioitsija *Matthaeus Greuter (1564–1638), saksalainen graafikko *Ursina Greuter, sveitsiläinen parauhreilija *Werner Greuter (s. 1938), sveitsiläinen kasvitieteilijä
Richard Schmidt-Cabanis

Otto Richard Schmidt-Cabanis (1838 Berliini – 1903 Berliini, Saksa) oli saksalainen kirjailija. Hän työskenteli 1860–1867 näyttelijänä mutta omistautui sitten huumorin kirjoittamiselle ja oli vuodesta 1895 satiirisen aikakauslehden Ulkin toimittaja.Schmidt-Cabanis, Otto Richard, Nordisk familjebok 24. 1916 ==Teokset (valikoima)== * Allerlei Humore, 1872 * Was die Spottdrossel pfiff, 1874 * Veilchen und Meerrettig, 1875 * Wechselnde Lichter, 1881 runoja * Brummstimmen der Zeit, 1886 * Lachende Lieder, 1893 == Lähteet == ==Aiheesta muualla== Luokka:Saksalaiset näyttelijät Luokka:Saksalaiset kirjailijat Luokka:Vuonna 1838 syntyneet Luokka:Vuonna 1903 kuolleet
Haiphongin pommitus

Haiphongin pommitus oli yhteenotto Ranskan ja Việt Minhin joukkojen välillä Haiphongin satamakaupungissa Vietnamin pohjoisosassa 23. marraskuuta 1946. Ranskalaiset avasivat tulen vietnamilaisia vastaan jännitteiden kasvaessa alueella. Kaupunki kärsi suuria vahinkoja ja tuhansia vietnamilaisia sai surmansa. Yhteenotto johti lopulta osaltaan Indokiinan sotaan. ==Tausta== Ho Tši Minhin Việt Minh oli julistanut Vietnamin itsenäiseksi toisen maailmansodan jälkeen, mutta Indokiinan entinen siirtomaaisäntä Ranska ei kunnoittanut julistusta. Maaliskuussa 1946 tehtiin Hon–Saintenyn sopimus, jonka perusteella ranskalaiset joukot palasivat Vietnamin pohjoisosiin. Ranskalaisten ja vietnamilseisten kesken syntyi riitoja, jotka Haiphongissa liittyivät tullin toimintaan. Ranskan laivaston alukset valtasivat 20. marraskuuta 1946 kiinalaisen džonkin, joka oli yrittänyt salakuljettaa tavaraa kaupungin satamaan. Vietnamilaisten sotilaiden avattua tulen ranskalaista alusta vastaan myös muualla kaupungissa syttyi taisteluja. Osapuolet kokoontuivat lopulta neuvotteluihin, joiden tuloksena ranskalaiset lupasivat kunnioittaa vietnamilaisten itsemääräämisoikeutta ja molemmat osapuolet vetivät joukkonsa pois toistensa viereltä. Taistelut olivat päättyneet illalla 22. marraskuuta. ==Pommitus== Ranskassa tietyt tahot halusivat käyttää välikohtausta vietnamilaisten "opettamiseksi". Ranskan Indokiinan komissaari Georges Thierry d’Argenlieu ehdotti kovempia toimia ranskalaisille poliitikoille Pariisissa ja määräsi kenraali Étienne Valluyn Saigonissa käyttämään voimatoimia. Valluy ohjeisti puolestaan Vietnamin pohjoisosien joukkojen komentajaa Louis Constant Morlièrea vastaamaan vietnamilaisten toimiin voimalla, vaikka Morlière selittikin tilanteen Haiphongissa rauhoittuneen jo ennestään. Valluy sähkötti tämän jälkeen suoraan Haiphongin ranskalaisjoukkojen komentajalle eversti Pierre-Louis Dèbesille vaatien tätä toimimaan vietnamilaisia sotilaita vastaan. Dèbes jätti vietnamilaisille uhkavaatimuksen 23. marraskuuta. Vietnamilaisia vaadittiin vetäytymään kaupungin ranskalaisesta osasta, joka käsitti sen kiinalaisen kaupunginosan. Joukkojen vaadittiin vetäytyvän myös kaupungin satmaasta. Vastausaikaa annettiin vain kaksi tuntia. Kahden tunnin kuluttua ranskalaiset aloittivat iskut vietnamilaisten asemiin. Ranskalaiset käyttivät tykistöä, ilmavoimia ja laivastoaan vietnamilaisten asemien tulituksessa. Joissakin lähteissä mainitaan tulitukseen osallistuneen ranskalaisen risteilijä Suffrenin, mutta sen osuus pommituksessa on epäselvä. ==Seuraukset== Haiphongin vietnamilainen kaupunginosa kärsi tulituksessa mittavat vahingot. Ranskalaisen amiraali Robert Marie Joseph Battetin arvion mukaan tulituksessa kuoli noin 6 000 vietnamilaista, mutta eri tahot ovat maininneet myös muita lukuja. Kaikkien kuolleiden määrä on saattanut olla jopa 20 000\. Taistelut Haiphongissa päättyivät 28. marraskuuta mennessä, mutta Haiphongin pommitus oli rikkonut ranskalaisten ja vietnamilaisten välit lopullisesti. Tilanne johti pian Indokiinan sodan täyteen puhkeamiseen. ==Lähteet== Luokka:1946 Luokka:Ensimmäinen Indokiinan sota Luokka:Ranskan taistelut
Labiodentaalinen nasaali

Labiodentaalinen nasaali on äänne, joka tuotetaan asettamalla ylähampaat alahuulien päälle ja puhaltamalla ilmaa nenän kautta. Sen symboli kansainvälisessä foneettisessa aakkostossa on ɱ. Suomen kielessä äänne esiintyy muiden nasaalien allofonina sanoissa joissa on konsonanttiyhtymä MF (esim. pamfletti) tai NF (sinfonia), jolloin nämä yhtymät ääntyvät kumpikin [ɱf]. Kyse on regressiivisestä koartikulaatiosta, jossa edeltävä nasaali mukautuu jäljessään tulevan labiodentaalisen frikatiivin ääntymäpaikkaan. ==Lähteet== Luokka:Konsonantit
Diabetestutkimussäätiö

Diabetestutkimussäätiö sr tukee korkealuokkaista suomalaista diabetestutkimusta. Säätiön perustivat Diabetesliitto ja diabetesyhdistykset vuonna 1976. Diabetestutkimussäätiön apurahojen hakuaika on vuosittain tammikuussa, tällä hetkellä säätiön myöntämä apurahasumma on yhteensä 550 000 euroa vuodessa, ja apurahan saa vuosittain noin 20 tutkijaa tai tutkimusryhmää. Apurahat perustuvat säätiön saamiin lahjoituksiin sekä säätiön pääoman tuottoihin - säätiö ohjaa kaikki saamansa lahjoitukset apurahoihin lyhentämättöminä. Diabetestutkimussäätiö on Säätiöt ja rahastot ry:n jäsen. == Aiheesta muualla == * https://www.diabetestutkimus.fi * https://www.facebook.com/diabetestutkimus Luokka:Suomalaiset säätiöt Luokka:Diabetes
Timo Kantola

Timo Kantola (s. 26. heinäkuuta 1959 Jyväskylä) on suomalainen diplomaatti. Kantola aloitti Suomen Tallinnan suurlähettiläänä 1.9.2018. Ulkoministeriön palveluksessa Kantola on toiminut vuodesta 1988. Tallinnaan Kantola siirtyi ulkoministeriön poliittisen osaston apulaisosastopäällikön tehtävästä, jossa hän työskenteli vuodesta 2013. Aikaisemmin hän toimi suurlähettiläänä Suomen Etyj-edustustossa Wienissä vuosina 2010–2013. Turvallisuuspolitiikan yksikön päällikkönä ulkoministeriössä hän työskenteli vuosina 2007–2010. Kantola on myös palvellut mm. Brysselissä Suomen EU-edustustossa sekä Ankaran suurlähetystössä. Hän on oikeustieteiden kandidaatti ja yhteiskuntatieteiden maisteri. == Lähteet == Luokka:Suomen suurlähettiläät Luokka:Vuonna 1959 syntyneet Luokka:Elävät henkilöt
Old Bailey

Englannin ja Walesin keskusrikostuomioistuin (), yleisesti Old Bailey, on Lontoon Cityssä sijaitseva rakennus, jossa Englannin ja Walesin kruununoikeus kokoontuu Lontoossa. Nykyinen rakennus otettiin käyttöön vuonna 1907.1911 Encyclopedia Britannica, Wikisource Keskiajalta vuoteen 1902 Old Baileyn viereisellä tontilla sijaitsi Newgaten vankila. Viimeiset hirttäjäiset tuomioistuimen edustalla pantiin täytäntöön vuonna 1868. Old Baileyssä käsitellään noin 400 rikosjuttua vuodessa. Tuomioistuimessa työskentelee vakituisesti 15 tuomaria. Tunnettuja Old Baileyssä tuomittuja henkilöitä ovat muun muassa Ronnie ja Reginald Kray, tohtori Crippen, Yorkshiren teurastaja sekä Britannian viimeinen kuolemaantuomittuna teloitettu nainen Ruth Ellis. Myös eräitä Harold Macmillanin hallituksen eroon vuonna 1963 johtaneen Profumo-skandaalin sivujuonteita käsiteltiin Old Baileyssä. Old Bailey vaurioitui Lontoon pommituksissa vuonna 1941 sekä IRA:n pommi-iskussa vuonna 1973. Thamesin sivujoki Fleet virtaa Old Baileyn alitse siltarumpua pitkin. ==Lähteet== ==Aiheesta muualla== * History of The Old Bailey Courthouse Luokka:Tuomioistuimet Luokka:Yhdistyneen kuningaskunnan hallintorakennukset Luokka:Grade II* -luokan rakennukset Lontoon Cityssä
Keltanaamasirkkunen

Keltanaamasirkkunen (Ammodramus aurifrons) on sirkkuleihin kuuluva lintulaji. Lajia tavataan Etelä-Amerikasta. ==Koko ja ulkonäkö== Keltanaamasirkkunen voi kasvaa noin 13 cm pitkäksi. Sukupuolet muistuttavat toisiaan ulkonäöltään. Keltanaamasirkkusen pää on harmahtavan ruskea ja päälaella on mustia raitoja. Silmäkulmajuova ja silmien ympärystä on keltainen. Lajin selkä ja siivet ovat harmahtavan ruskeat ja siipien taipeessa on keltaista. Linnun rinta ja vatsa ovat väriltään vaalean harmahtavan ruskeat. ==Levinneisyys ja elinympäristö== Keltanaamasirkkusta tavataan Venezuelasta Boliviaan, mutta Guyanan ylängön alueella se ei elä. Lajin elinympäristöä ovat ruohomaat jokien, teiden ja asutusten ja maanviljelysten läheisyydessä. Se syö siemeniä ja hyönteisiä ja liikkuu usein yksin tai pareittain. Keltanaamasirkkusen pesimäkausi kestää toukokuulta lokakuulle. ==Lähteet== Luokka:Sirkkulit
Chuy Bravo

Chuy Bravo (syntyjään Jesús Melgoza; 7. joulukuuta 1956 Tangancícuaro, Michoacán – 14. joulukuuta 2019 México City, México) oli yhdysvaltalainen näyttelijä ja koomikko. Hänet tunnetaan muun muuassa talkshow’ta Chelsea Lately (2007–2014) jossa hän oli sen juontajan Chelsea Handlerin avustaja. Bravo syntyi vuonna 1956 Tangancicuarossa, Michoacánissa, Meksikossa, ja muutti sieltä Yhdysvaltoihin San Fernandon laaksoon 15-vuotiaana. Hän aloitti näyttelemisen 1990-luvun puolivälissä. Bravo oli vain noin 130 senttimetriä pitkä (4 jalkaa 3 tuumaa). == Lähteet == == Aiheesta muualla == * Luokka:Vuonna 1956 syntyneet Luokka:Vuonna 2019 kuolleet Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Yhdysvaltalaiset koomikot
Gustaf Schröder

Gustaf Schröder (6. kesäkuuta 1824 Edsvalla bruk, Nor, Värmlanti – 2. elokuuta 1912) oli ruotsalainen metsämies ja kirjailija. thumb|left|100px|Muistokivi Arvikassa. Schröder toimi sahalla Värmlannissa 1847–1863 ja Taalainmaalla 1863–1884. Hän asui sittemmin tilallaan Edsforsissa Värmlannissa, mutta muutti 1887 Tukholmaan kirjoitustyön vuoksi.Schröder, Gustaf, Nordisk familjebok 24. 1916 Schröder oli nuoresta pitäen omistautunut metsä- ja metsästyselämälle. Hän aloitti kirjailijana 1867, jolloin ilmestyi kuvaus En björnjagt i Dalarna (julkaisussa Svenska jägarförbundets Nya tidskrift). Seuraava julkaisu oli kirja Minnen från skogarne. Jagter ilmestyi vasta 1888, mutta sitten ilmestyi tiheään tahtiin useita metsästys- ja kalastuskuvauksia, joista monilla on kulttuurihistoriallista kiinnostavuutta. Lisäksi hän kirjoitti nuortenkirjoja, joista osaa kuvitti August Malmström. Niiden aiheena on Värmlannin suomalaisten elämä. Schröderin tyyli oli yksinkertainen ja lämminhenkinen, ja teksti on aitoa ja uskottavaa. Työläiset, läheiset ja ystävät pystyttivät 1914 Arvikan hautausmaalle muistokiven. ==Teokset== * Minnen från mitt jägarlif. Jagter och skogslif i Dalarne, 1889 * Jagtminnen från skog, fjell och sjö, 1890 * Jagtminnen från skog och slätt, 1891 * Från pojk- och gubbåren. Jagt- och fiskehistorier, 1894 * Från skilda marker. Jakter af G. Schröder och hans jaktkamrater, 1897 * Svenska jakten. Praktisk hjelpreda för unga jägare, 1891 * En bruksbokhållares minnen, 1892 * En timmermärkares minnen, 1893 * Gamla minnen, 1894 * Tjugo år i Dalarna, 1896 * Den gamle fogdeskrifvaren, 1898 ;Poikakirjoja: * Örjan Kajland och hans pojkar, 1893 * Pekka Huskoinen, 1895 * Pavo Makkran, 1896 ===Suomennetut teokset=== * Yrjänä Kailanen ja hänen poikansa: kuvaelmia Ruotsin suomalaisten elämästä ja metsästyksistä Vermlannin ja Taalain metsäseuduilla (Örjan Kajland och hans pojkar: skildringar från svenska finnarnas lif och jagter i Vermlands och Dalarnas skogsbygder) suom. F. H. B. Lagus. Turku: WSOY 1894. Teos verkossa (Projekti Gutenberg) * Pekka Huuskoinen: kuvauksia Ruotsin suomalaisten elämästä ja seikkailuista, suomentanut K. V. N. Helsinki: Kirja 1919. * Eräelämää suomalaismetsissä, novelleja, valikoitu kahdeksasta teoksesta. suom. Erkki Timonen. Helsinki: Otava 1989 ISBN 951-1-10350-4 * Erämuistelmia suomalaismetsistä, valikoitu useista teoksista, suomentanut Erkki Timonen. Helsinki: Otava 1995. ISBN 951-1-12246-0 == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1824 syntyneet Luokka:Vuonna 1912 kuolleet
Lil Mosey

Lathan Moses Stanley Echols (s. 25. tammikuuta 2002), taiteilijanimeltään Lil Mosey, on yhdysvaltalainen rap-artisti. Hän nousi kuuluisuuteen "Pull Up" -singlellään 2017. Hänen debyyttialbuminsa Northsbest julkaistiin 19. lokakuuta 2018. Hänen menestynein kappaleensa "Blueberry Faygo" nousi Billboard Hot 100 -listalla sijalle 8. == Diskografia == === Albumit === * Northsbest (2018) * Certified Hitmaker (2019) * Certified Hitmaker (AVA Leak) (2020) == Lähteet == Luokka:Vuonna 2002 syntyneet Luokka:Elävät henkilöt Luokka:Yhdysvaltalaiset hip hop -artistit
Artur Parfentšikov

Artur Parfentšikov (, synt. 29. marraskuuta 1964 Petroskoi) on Karjalan tasavallan nykyinen päämies. Hänet määrättiin virkaatekeväksi päämieheksi kun hänen edeltäjänsä Aleksandr Hudilainen oli eronnut tehtävästä vuonna 2017. Myöhemmin samana vuonna Parfentšikov valittiin tehtävään vaaleilla, joissa hän sai yksinkertaisen ääntenenemmistön. Ylen mukaan Karjalan tasavallan kansalaisten luottamus Parfentšikovia kohtaan on kuitenkin heikko. Parfentšikov on syntynyt 29. marraskuuta 1964 Petroskoissa. Aiemmin hän on työskennellyt mm. Venäjän ulosottoviraston johtajana. Parfentšikov harrastaa urheilua ja hänellä on kaksi lasta. ==Lähteet== Luokka:Venäläiset poliitikot Luokka:Karjalan tasavallan päämiehet Luokka:Elävät henkilöt
Metsänoja

Metsänoja on kylä Salon kaupungin Perniössä. Kylä sijaitsee Perniönjoen laaksossa kirkonkylän ja asemanseudun välissä. Metsänoja sijaitsee Perniönjoen länsipuolella Pettälän ja Kovamäen välissä. Metsänojalla on luonnolliset rajat etelässä ja lännessä, kun se rajoittuu Kylmässuonojaan ja Punassuohon. Kylän itä- ja pohjoispuolella on Pettälän maita. Varsinainen kylän keskus on pienellä mäellä kyläalueen itäosassa. Valtaosa kylän alueesta on korpea. Metsänojan sanotaan olevan Perniön vanhimpia kyliä. Anjala ja Pettälä ovat sen tytärkyliä. Kylän kantatilat Yrjäntalo ja Paukku sijaitsevat yhä isojaon aikaisilla paikoillaan. Tiloista on itsenäistynyt useita pientiloja 1900-luvun alussa. ==Lähteet== Luokka:Perniön kylät
Sammakonvihvilä

Sammakonvihvilä (Juncus ranarius) on vihviläkasvien (Juncaceae) heimoon, vihvilöiden (Juncus) sukuun kuuluva yksivuotinen kasvilaji. Sammakonvihvilä muistuttaa paljolti konnanvihvilää (Juncus bufonius) ja luokitellaan usein myös sen alalajiksi tai muunnokseksi. Sammakonvihvilä kasvaa yleensä pieninä mättäinä ja sen varret ovat runsashaaraisia sekä kaarevia. Lehdet ovat hiusmaisia. Kukat sijaitsevat pieninä ryhminä ja sammakonvihvilä kukkii kesäkuusta elokuulle. Hedelmä on punaruskea ja tylppäkärkinen. Sammakonvihvilä kasvaa hiekkaisilla merenrannoilla. Suomessa sammakonvihvilää tavataan hajanaisesti koko rannikkoalueella Torniosta Virolahdelle sekä Ahvenanmaalla. == Lähteet == == Aiheesta muualla == * Suomen Lajitietokeskus: Sammakonvihvilä (Juncus ranarius) * iNaturalist: Sammakonvihvilä (Juncus ranarius) * JSTOR Global Plants: Juncus ranarius * Integrated Taxonomic Information System (ITIS): Juncus ranarius * Global Biodiversity Information Facility (GBIF): Juncus ranarius * United States Department of Agriculture (USDA): Juncus ambiguus * Flora of China: Juncus ranarius Luokka:Vihvilät
The Way You Walk

__NOTOC__ The Way You Walk on Olli Ahvenlahden neljäs studioalbumi vuodelta 1986. == Kappaleet == Kaikki kappaleet säveltänyt Olli Ahvenlahti. === A-puoli === # # # # === B-puoli === # * # # # == Kokoonpano == * Heikki Virtanen – basso * Kikke Bergholm – basso (kappale B2) * Olli Ahvenlahti – kosketinsoittimet * Peter Lerche – akustinen kitara, sähkökitara, mandoliini * Vesa Aaltonen – rummut * Reino Laine – congarumpu, lehmänkello, pikkurumpu (kappale B2) * Markku Johansson – flyygelitorvi * Vesa-Matti Loiri – huilu (kappale B2) == Lähteet == * The Way You Walk discogs.com -sivustolla Luokka:Vuoden 1986 albumit Luokka:Olli Ahvenlahden albumit
Benjamin Dale

Benjamin James Dale (17. heinäkuuta 1885 Lontoo – 30. heinäkuuta 1943) oli brittiläinen säveltäjä.Dale, Benjamin Hyperion RecordsBenjamin Dale Naxos Dale oli ensimmäisen maailmansodan syttyessä Ingolstadtissa ja joutui Edgar Baintonin sekä Frederick Keelin kanssa internoiduksi Ruhlebenin leiriin Berliinin ulkopuolelle. Sieltä hän pääsi alankomaalaiselle maatilalle vähäisemmillä rajoituksilla. Kotimaahansa hänet palautettiin maaliskuussa 1918. Dale palasi työhönsä Royal Academy of Musiciin, jossa oli toiminut harmonian professorina jo vuodesta 1909. Vuonna 1936 hän aloitti työskentelyn BBC:n musiikin neuvonantopaneelissa. Dale oli kahdesti naimisissa. Hän kuoli vuonna 1943 sydäninfarktiin ensimmäistä kertaa jo Brysselissä vuonna 1924 luonnostellun sävelrunonsa The Flowing Tide harjoitusten jälkeen. Dalen muuhun tuotantoon kuuluu esimerkiksi hänen Royal Academy of Musicissa opiskellessaan säveltämä pianosonaatti, jonka kantaesitti York Bowen helmikuussa 1905.Benjamin Dale: Piano Music Hyperion Records Dale sävelsi myös sonaatin viululle. Alttoviululla on tärkeä osa hänen kamarimusiikkituotannossaan.Benjamin Dale Wright Music Dalen isä oli itseoppinut amatöörimuusikko, ja yksi hänen veljistään oli Henry Hallett Dale. == Lähteet == == Aiheesta muualla == * IMSLP: nuotteja Luokka:Brittiläiset säveltäjät Luokka:Vuonna 1885 syntyneet Luokka:Vuonna 1943 kuolleet
Usvameriahven

Usvameriahven (Epinephelus malabaricus) on meriahventen (Serranidae) heimoon ja meriahventen (Epinephelinae) alaheimoon kuuluva merivesissä elävä kalalaji. == Koko ja ulkonäkö == Usvameriahvenen tavanomainen pituus on 12–76 senttimetriä. Maksimissaan se voi kasvaa noin 115 senttimetrin mittaiseksi. Pää ja ruumis ovat väritykseltään ruskehtavia ja niissä on pieniä, toisistaan erillään olevia mustia täpliä jotka ulottuvat myös rintaevän ja leukojen alueelle. Siellä täällä pään ja ruumiin alueella on myös valkeita pilkkuja ja läikkiä. Ruumiin etuosan kyljissä on tumman oranssinpunaisia tai punertavia täpliä. Kyljessä on usein viisi vinoa, epäsäännöllisen muotoista tummanruskeaa juovaa. Evissä on mustia pilkkuja. Usvameriahvenella on kylkiviivallaan 54–64 suomua. Selkäevässään lajilla on yksitoista piikkiruotoa ja 14–16 pehmeää ruotoa, peräevässään kolme piikkiruotoa ja kahdeksan pehmeää ruotoa ja rintaevässään 18–20 pehmeää ruotoa. == Levinneisyys ja elinympäristö == Usvameriahventa tavataan alueella Punaiseltamereltä Etelä-Afrikkaan, Komoreille, Seychelleille, Omaninlahdelle ja Intian eteläosiin sekä Tyynenmeren länsiosissa alueella Riukiusaarilta Uuteen-Etelä-Walesiin ja itään Mikronesian Yap-atollille ja Palauun sekä Fidžiin ja Tongan. Lajin elinympäristöjä ovat rannikoiden koralli- ja kiviriutat, vuorovesialtaat, estuaarit ja mangrovesuot hiekka- tai mutapohjilla. Se elää yleensä korkeintaan 150 metrin syvyydessä vedenpinnasta. Usvameriahven saavuttaa sukukypsyyden keskimäärin 64 senttimetrin mittaisena. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Meriahvenet (alaheimo)
Elis Schröderheim

Elis Schröderheim (1747–1795) oli ruotsalainen virkamies ja kirjailija. Hän antautui varhain virkamiesuralle ja sai nimityksen 1782 valtiosihteeriksi. Hän saavutti henkevyydellään ja eloisuudellaan Kustaa III:n suosion mutta herätti yleistä tyytymättömyyttä myymällä pappisvirkoja. Hänet valittiin 1786 Ruotsin akatemian jäseneksi. Hän toimi 1792–1794 Upsalan läänin maaherrana. Hän kirjoitti muutamia huvinäytelmiä, ja 1851 julkaistiin hänen jälkeenjäänyt teoksensa Anteckningar till konung Gustaf III:s historia.Schröderheim, Elis, Tietosanakirja osa 8. Tietosanakirja-osakeyhtiö 1916 Schröderheim hoiti Kustaan yksityisiä asioita ja oli myös kuninkaan huvimestari mutta joutui myöhemmin pois tämän lähipiiristä taloudellisia ongelmia aiheuttaneen elämäntyylinsä ja pappisvirkojen myynnin vuoksi. Hän oli kuitenkin kuninkaalle uskollinen ja hoiti tehtävänsä hyvin, joten Kustaa ei täysin hylännyt häntä vaan hän sai pitää virkansa, ja kuninkaan viimeisinä vuosina hän oli jälleen tämän uskottu. Hän joutui sittemmin kahnauksiin G. M. Armfeltin kanssa ja joutui pois virastaan. Hän kuoli köyhänä.Schröderheim, Elis, Nordisk familjebok 24. 1916 Schröderheimillä oli nuorena suuria kirjallisia ambitioita, ja hän oli keskeisiä hahmoja Utile dulci -nimisessä kirjallisessa seurassa. Hän käänsi näytelmiä ranskasta. == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1747 syntyneet Luokka:Vuonna 1795 kuolleet
Laurent Gras

Laurent Gras (s. 15. maaliskuuta 1976 Chamonix) on ranskalainen jääkiekkoilija, joka pelasi keskushyökkääjänä. Hän laukoi vasemmalta. == Ura == === Seuraura === Gras debytoi Ranskan pääsarjassa kaudella 1994–1995 Chamois de Chamonixin joukkueessa. Hän pelasi debyyttikaudellaan 19 ottelua tehopistein 1+1=2 keräten kaksi rangaistusminuuttia. Kaudella 1996–1997 Gras siirtyi Gothiques d’Amiensiin, jossa hän pelasi yhden kauden. Gras palasi Chamonixiin kaudella 1997–1998, jolloin hän teki uransa toiseksi suurimmat tehopisteet 21+15=36 pelaamassaan 41 ottelussa. Gras edusti Chamonixia vielä seuraavalla kaudella, jolloin hän voitti joukkueen sisäisen pistepörssin tehopisteillä 12+10=22. Gras palasi Amiensin joukkueeseen kaudella 1999–2000, ja kaudella 2002–2003 Gars pelasi koko uransa tehokkaimman pääsarjakauden, kun hän teki 35 ottelussa tehopisteet 19+18=37. Kaudella 2003–2004 Gras valittiin Amiensin varakapteeniksi, jolloin joukkue voitti Ranskan mestaruuden. Heti seuraavalla kaudella Gars toimi joukkueen kapteenina. Seuraavan kolmen kauden ajan hän toimi taas joukkueen varakapteenina. Gras siirtyi kaudella 2008–2009 Pingouins de Morzine-Avoriazin joukkueeseen, jossa hän pelasi 26 ottelua tehopistein 10+14=24 keräten 16 rangaistusminuuttia. Seuraavalla kaudella Gras palasi jälleen Chamonixiin, jonka varakapteenina hän toimi seuraavan kahden kauden ajan. Kaudella 2009–2010 Gras voitti Chamonixin sisäisen pistepörssin tehopisteillä 13+18=31. Seuraavalla kaudella Gras valittiin Chamonixin kapteeniksi, mutta kaksi seuraavaa kautta hän toimi taas varakapteenina. Gras pelasi Chamonixin joukkueessa vielä 21 ottelua kaudella 2014–2015 kunnes hän lopetti pääsarjauransa. === Maajoukkueura === Gras edusti Ranskaa seitsemissä maailmanmestaruuskilpailuissa vuosina 1997, 1998, 2004, 2008, 2009, 2010 ja 2011. Hän toimi Ranskan varakapteenina Kanadan MM-kilpailuissa 2008 ja Sveitsin MM-kilpailuissa 2009. Gras pelasi urallaan yhteensä 40 MM-ottelua tehopistein 3+1=4 keräten 16 rangaistusminuuttia. Gras kuului Ranskan joukkueeseen Naganon talviolympialaisissa 1998 ja Salt Lake Cityn talviolympialaisissa 2002, joissa hän pelasi yhteensä kahdeksan ottelua ilman tehopisteitä. == Lähteet == Luokka:Ranskalaiset jääkiekkoilijat Luokka:Vuonna 1976 syntyneet Luokka:Elävät henkilöt
Zawiercien piirikunta

Zawiercien piirikunta () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 117 624\. Piirikuntaan kuuluvat kaksi kaupunkikuntaa ovat Poręba ja Zawiercie. Kahdeksan maalaiskuntaa ovat Irządze, Kroczyce, Łazy, Ogrodzieniec, Pilica, Szczekociny, Włodowice, Żarnowiec ja niissä sijaitsee kylien lisäksi neljä kaupunkia, Łazy, Ogrodzieniec, Pilica ja Szczekociny. Vuoden 2019 lopussa Zawiercien piirikunnassa arvioitiin olevan 117 624 asukasta, joista 51,6 prosenttia naispuolisia ja 48,4 prosenttia miespuolisia. Puolan väestönlaskennassa 2011 väkiluvun laskettiin olevan 123 021 ja sen ennakoidaan vuoteen 2050 mennessä pienenevän 93 305 asukkaaseen. Alle 18-vuotiaiden arvioidaan vuoden 2019 lopussa muodostaneen 15,8 prosenttia piirikunnan väestöstä, työikäisten 58,9 prosenttia ja eläkeikäisten 25,3 prosenttia väestön keski-iän ollessa 44,1 vuotta. Elävänä syntyneiden määrä oli vuonna 2019 yhteensä 866 lasta. == Lähteet == Luokka:Sleesian piirikunnat
Cale Fleury

Cale Fleury (s. 19. marraskuuta 1998 Saskatchewan) on kanadalainen jääkiekkoilija. Fleury edustaa NHL-seura Seattle Krakenia. Montreal Canadiens varasi Fleuryn vuoden 2017 varaustilaisuuden kolmannella kierroksella numerolla 87. Fleury on pelipaikaltaan puolustaja ja kätisyydeltään right. Fleury on 13. kesäkuuta 2023 mennessä pelannut urallaan 62 NHL- runkosarjaottelua. Näissä hän on tehnyt yhden maalin ja yhden syötön eli kaksi tehopistettä. == Lähteet == Luokka:Kanadalaiset jääkiekkoilijat Luokka:Seattle Krakenin pelaajat Luokka:Montreal Canadiensin varaamat pelaajat Luokka:Vuonna 1998 syntyneet Luokka:Elävät henkilöt
Death Race for Love

Death Race for Love on yhdysvaltalaisen räppäri Juice Wrldin toinen studioalbumi ja viimeinen hänen elämänsä aikana julkaistu albumi. Se julkaistiin 8. maaliskuuta 2019 Grade A Productionsin ja Interscope Recordsin kautta. Albumi nousi Billboard 200 -listan ensimmäiseksi. == Julkaisu == Juice Wrld ilmoitti albumistaan 7. helmikuuta 2019 Twitterissä. Albumin virallinen kappalelista julkistettiin 4. maaliskuuta 2019. === Singlet === Albumin ensimmäinen single "Robbery" julkaistiin 13. helmikuuta 2019 ja se sijoittui Billboard Hot 100 -listalla sijalle 27. Albumin toinen single "Hear Me Calling" julkaistiin 1. maaliskuuta 2019 sijoittuen Billboard Hot 100 -listalla sijalle 38. == Kappaleet == # # # # # # # # # # # # # # # # # # # # # # == Lähteet == Luokka:Vuoden 2019 albumit Luokka:Juice Wrldin albumit
Christian Friedrich Daniel Schubart

Christian Friedrich Daniel Schubart (1739–1791) oli saksalainen runoilija ja muusikko ja aikansa kapinallisia. Hän toimi urkurina ja lukkarina Geislingenissä, missä hän kirjoitti Christoph Martin Wielandin ja Friedrich Gottlieb Klopstockin vaikutukseen viittaavat runonsa Zaubereien (1766) ja Todesgesänge (1767).Schubart, Christian Friedrich Daniel, Tietosanakirja osa 8. Tietosanakirja-osakeyhtiö 1916 Jo opiskeluaikanaan Schubart turmeli terveytensä epäsäännöllisellä elämällään. Huonon elämän takia hänen kohtalonsa tuli hyvin kirjavaksi. Hän oli jo menossa Tukholmaankin koettamaan onneaan, mutta pysähtyi Augsburgiin, missä hän alkoi julkaista Sturm und Drang -kauden henkeen toimitettua Deutsche Chronik -nimistä aikakauskirjaa, joka kuitenkin kiellettiin. Schubart karkotettiin, ja hän pakeni Ulmiin, missä hän jatkoi aikakauskirjansa toimittamista. Schubartin loukattua Württembergin herttuaa hänet houkuteltiin Württembergin alueelle ja suljettiin Hohenaspergin linnaan, missä hän joutui olemaan kymmenen vuotta, aluksi hyvin ankarassa vankeudessa. Vapauduttuaan 1787 terveytensä romahdettua hän sai nimityksen Stuttgartiin hovirunoilijaksi ja teatterinjohtajaksi. Schubart ryhtyi myös jatkamaan aikakauskirjansa julkaisua uudella nimellä Vaterlandschronik.Schubart, Christian Friedrich Daniel Nordisk familjebok 24. 1916 Schubartin tuotanto oli epätasaista. Hän on aito lyyrikko, mutta samalla täysverinen Sturm und Drang -kauden edustaja, kuten runot Die Fürstengruft, Friedrich der Grosse ja Der ewige Jude osoittavat. Tunnetuimpia Schubartin runoista on Die Forelle (Forelli), jonka Franz Schubert on säveltänyt. Se lienee liedkirjallisuuden tunnetuimpia. Laulun teksti on osittain salakieltä: sen vesiaihe kuvaa vapaudenaatetta.Paula Nurmentaus, Forelli – Die Forelle, vintti.yle.fi, viitattu 298.9.2020 Hän oli myös säveltäjä, ja Forellin hän oli säveltänyt itsekin. Hän kirjoitti musiikinteoriaa käsittelevän Ideen zu einer Aesthetik der Tonkunst, joka on yhä lukemisen arvoinen.Michael Myers, Schubart, Christian Friedrich Daniel, Deutsche Biographie. Viitattu 28.9.2020 Schubartin runoista huomattava osa syntyi vankeudessa. Ne kuvastavat hänen omaa elämänkohtaloansa ja intohimojaan. Schubart julkaisi kuvauksia elämästään nimellä Leben und Gesinnungen im Kerker aufgesetzt (1791–1793), mutta ehti kuolla ennen sen loppuun saattamista. Gesammelte Schriften julkaistiin 1839–1840.Christian Friedrich Daniel Schubart, Britannica.com, viitattu 28.9.2020 == Lähteet == ==Aiheesta muualla== Luokka:Saksalaiset runoilijat Luokka:Vuonna 1739 syntyneet Luokka:Vuonna 1791 kuolleet
Irina Zaritskaja

Irina Zaritskaja (2. toukokuuta 1939 Kiova – 30. heinäkuuta 2001 Lontoo) oli ukrainalaissyntyinen pianisti. Hän muutti vuonna 1972 Israeliin ja vuonna 1985 Englantiin.Irina Zaritskaya The Fryderyk Chopin Institute Zaritskaja aloitti pianonsoiton opintonsa Kiovassa ja jatkoi niitä Moskovan keskuserikoismusiikkikoulussa Tatjana Kestnerin johdolla. Valmistuttuaan näistä opinnoista vuonna 1958 hän pääsi Moskovan konservatorioon Yakov Zakin luokalle. Hän sai diplominsa vuonna 1963. Vuonna 1960 Zaritskaja sai toisen palkinnon ja kaksi erikoispalkintoa kansainvälisessä Frédéric Chopin -pianokilpailussa Varsovassa. Vuosien ajan Zaritskaja esiintyi vain Neuvostoliitossa, jossa hän soitti orkesterien solistina muiden muassa Kirill Kondrašinin, Rudolf Baršain ja Natan Rahlinin johdolla. Vuonna 1961 hän teki uuden esiintymisen Varsovassa tulkitsemalla Ludwig van Beethovenin, Frédéric Chopinin ja Dmitri Kabalevskin teoksia. Zaritskaja sitoi vuoden 1972 jälkeisen uransa Israelissa sekä esiintyjänä että opettajana Rubin-akatemiaan. Englannissa hän asettui Lontooseen. Hän esiintyi yhä ajoittain Lontoon sinfoniaorkesterin, Royal Philharmonic Orchestra sekä Birminghamin kaupungin sinfoniaorkesterin kanssa ja säesti viulisti Boris Belkiniä. Zaritskaja omistautui kuitenkin pääasiassa opetustyöhönsä eri oppilaitoksissa. Viimeisen konserttiesiintymisensä Puolassa hän piti 9. elokuuta 1995 tulkitsemalla Aleksandr Skrjabinin, Sergei Prokofjevin, Dmitri Kabalevskin ja Frédéric Chopinin teoksia. == Lähteet == Luokka:Ukrainalaiset pianistit Luokka:Neuvostoliittolaiset pianistit Luokka:Vuonna 1939 syntyneet Luokka:Vuonna 2001 kuolleet
Juffi Seponpoika

Juffi Seponpoika, oikealta nimeltään Juha Vuorsola voitti The Voice of Finland -laulukilpailun vuonna 2020. Hän sai äänistä 32 % finaalilähetyksessä. Seponpoika kuului ohjelmassa Toni Wirtasen ja Sipe Santapukin joukkueeseen. Juffi on julkaissut muutaman soolosinglen. == Lähteet == * https://www.satakunnankansa.fi/a/004f95c2-b9ff-4c2c-95ac-d74f0543edea *https://www.iltalehti.fi/viihdeuutiset/a/b50542c4-bb7d-4221-a138-d34ffdb50689 Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Näsilinnankatu 38

Näsilinnankatu 38 on Tampereen keskustassa Näsilinnankadulla sijaitseva uusrenessanssityylinen puutalo, joka on valmistunut vuonna 1892. Sen on suunnitellut Lambert Petterson marraskuussa 1891. Rakennus on yksikerroksinen, ja siinä on kaksi asuinhuoneistoa, joista toista on käytetty seurakuntatilana. Talon molempiin huoneistoihin kuljettiin alun perin sisäpihan kautta. Eteläiseen huoneistoon on myöhemmin lisätty kivirakenteinen sisäänkäynti kadun puolelle. Puutalon kanssa samalla tontilla, Satamakatu 7:ssä, sijaitsee Pettersonin vuonna 1892 suunnittelema kolmikerroksinen kivirakennus. Kun sitä laajennettiin Heikki Tiitolan suunnitelmien (1907) pohjalta, puutalosta purettiin kaksi ikkunaa sisältänyt pohjoisosa. Näsilinnankadun puutalo ja Satamakadun kivitalo on suojeltu asemakaavalla. Tampereen kaupungin kaavoitusyksikön mukaan ne ovat rakennustaiteellisesti ja kaupunkikuvallisesti merkittäviä.Tampereen kantakaupungin rakennuskulttuuri 1998, s. 13, 81. Vuonna 2020 tehdyssä julkisivuremontissa puutaloon palautettiin alkuperäinen, ruskeankeltainen värisävy. == Lähteet == Luokka:Tampereen asuinrakennukset Luokka:Nalkala Luokka:Suomen 1800-luvulla rakennetut rakennukset ja rakennelmat Luokka:Tampereen suojellut rakennukset
Berit ja Dallapé

Berit & Dallapé on suomalaisen pop-laulaja Beritin studioalbumi vuodelta 1977. Se on esittäjänsä kuudes. Berit profiloitui uransa alussa humppatyttönä, Berit & Dallapé -albumille valittiin humpan sijaan valssin, tangon, foxtrotin ja jenkan tyylilajeihin kuuluvia sävelteoksia. Albumin kappaleet on sovittanut Eero Lauresalo. == Kappaleet == == Muuta == Berit & Dallapé sisältää muun muassa suomalaisen version vuoden 1971 menestyksestä "Che sarà", jota on sittemmin versioitu useaan otteeseen eri kielisinä. "Yli aaltojen" on suomenkielinen versio 1880-luvulla sävelletystä meksikolaisesta valssista "Sobre las olas". Albumin kannen suunnitteli Erik Uddström. Avausraita "Jimmy banjoaan hän soittaa" on julkaistu sittemmin myös Beritin kokoelma-albumeilla. == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Jimmy Banjoaan hän soittaa *Pomus : Berit Luokka:Beritin albumit Luokka:Vuoden 1977 albumit
Kerro tunteesi ääneen

Kerro tunteesi ääneen on suomalaisen pop-laulaja Beritin studioalbumi vuodelta 1979. Se on esittäjänsä seitsemäs. Albumin tuotti Timo Lindström. == Kappaleet == == Muuta == Vuonna 1979 julkaistiin myös Beritin single "Ei kyynelhelmiin suostu sydämein" b-puolenaan "Diridonda". B-puoli päätyi albumille Kerro tunteesi ääneen ja a-puoli seuraavana vuonna julkaistulle albumille Rakkauden jälkeen. Beritin kokoelma-albumeille Kerro tunteesi ääneen -albumilta on valikoitu niukanlaisesti kappaleita. Kerro tunteesi ääneen -albumin kannen suunnitteli Erik Uddström. == Lähteet == == Aiheesta muualla == *Fenno- levytietokanta (Teoshaku) *Fono.fi: Äänitteen tiedot : Kerro tunteesi ääneen *Pomus : Berit Luokka:Beritin albumit Luokka:Vuoden 1979 albumit
Pino Palladino

Giuseppe Henry "Pino" Palladino (s. 17. lokakuuta 1957 Cardiff) on walesilainen basisti. Hän on soittanut muun muassa The Whon 2000-luvun livekokoonpanoissa John Entwistlen kuoltua sekä Nine Inch Nailsin 2013 ilmestyneellä Hesitation Marks -levyllä. Hän on tunnettu erityisesti nauhattoman bassokitaran käyttämisestä. Discogs:n henkilöhaun mukaan hän on ollut mukana 620 äänitteellä (29.9.2020 mennessä). == Lähteet == Luokka:Brittiläiset basistit Luokka:Walesilaiset muusikot Luokka:Vuonna 1957 syntyneet Luokka:Elävät henkilöt
Rakkauden jälkeen (Beritin albumi)

Rakkauden jälkeen on suomalaisen pop-laulaja Beritin studioalbumi vuodelta 1980. Se on esittäjänsä kahdeksas. Albumin tuotti Kaj Westerlund. == Kappaleet == == Muuta == Nimisävellys "Rakkauden jälkeen" on saksalainen balladi vuodelta 1967. Suomeksi kappaleen lauloi ensi kerran Carola, ja sittemmin useat artistit ovat tulkinneet sen. Beritin kokoelma-albumeille Rakkauden jälkeen -levyltä on valikoitu nimikappaleen ohella "Pieni kuningatar" ja "Osa pienen pieni vain". B-puolen avausraita "Kompastuttiin" on Beritin ja Matti Eskon duetto. Pari duetoi myös tuonnempana. Rakkauden jälkeen -albumin kannen taittoi Timo Mäkelä ja kuvat otti Erik Uddström. == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Rakkauden jälkeen *Pomus : Berit Luokka:Beritin albumit Luokka:Vuoden 1980 albumit
Holyoke (Colorado)

Holyoke on kaupunki Coloradon osavaltiossa Yhdysvalloissa. Sen väkiluku oli vuoden väestönlaskennassa 2 313. Kaupunki perustettiin 31. toukokuuta 1888. Holyoke on Phillipsin piirikunnan hallintokeskus. == Väestö == Kaupungin asukkaista 61,4 prosenttia on valkoisia ja 34,77 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Kaupungin väestön keski-ikä on 35,2 vuotta. ==Kuvia kaupungista== Tiedosto:Holyoke Colorado September 2018.jpg|Ilmakuva Holyokesta. Tiedosto:W.E. Heginbotham House (Holyoke Public Library) (8477853872).jpg|Holyoken kaupunginkirjasto. ==Lähteet== ==Aiheesta muualla== * Kaupungin kotisivut Luokka:Coloradon kaupungit
Tuli (Nagaland)

Tuli on Intian Nagalandissa sijaitseva noin 8 000 asukkaan kaupunki. Se on hallinnollisesti osa Mokokchungin piirikuntaa. Kaupungin läpi virtaa Tulijoki ja siellä sijaitsee rautatieasema. Tuli on tunnettu puu- ja paperiteollisuudestaan. Kaupungin vuonna 1971 perustettu paperitehdas ajautui talousvaikeuksiin 2010-luvulla. Tuli on perustettu maalle, jonka se on saanut Merangkongin, Kangtsungin ja Wamekenin kyliltä. Vuoden 2011 väestönlaskennan mukaan Tulin asukasluku oli 7 864 henkeä. Asukkaista 91 prosenttia on uskonnoltaan kristittyjä ja noin seitsemän prosenttia hinduja. Muslimeita on melkein kaksi prosenttia. == Lähteet == Luokka:Nagalandin kaupungit
Hendrik Goltzius

Hendrik Goltzius (tammikuu tai helmikuu 1558 Brüggen – 1. tammikuuta 1617 Haarlem) oli Saksassa syntynyt alankomaalainen varhaisen barokkikauden taidegraafikko ja taidemaalari. Goltzius oli aikakautensa taiteen merkittävä ja arvostettu vaikuttaja. Hänen uransa alkuvaiheen taidegrafiikan manierismin jälkeen Italiaan suuntautunut opintomatka toi teoksiin myöhäisen renessanssin klassisia piirteitä. Goltzius ryhtyi taidemaalariksi uransa loppuvaiheessa maalaustaiteen arvostuksen noustua Alankomaissa. == Elämä ja ura == Goltzius oli lasimaalarin poika, jonka ensimmäinen opettaja oli hänen oma isänsä vuodesta 1561 alkaen. Hän loukkaantui onnettomuudessa lapsena, eikä pystynyt suoristamaan oikeaa kättään kunnolla. Myöhemmin Goltziuksesta tuli Dirck Coornhetin oppilas. Hän muutti oppimestarinsa kanssa Haarlemiin, jossa sai tilaustöitä ja perusti oman grafiikkapainonsa vuonna 1582. Hänen uransa alkuvaiheen painotöissä näkyivät manierismin liioitellut asennot ja monimutkaiset sommitelmat. Goltzius sairastui luultavasti alkoholismin seurauksena ja lähti matkalle Italiaan vuonna 1590, jossa hän vieraili Roomassa, Napolissa, Venetsiassa ja Firenzessä. Hän piirsi matkallaan runsaasti taiteilijoiden muotokuvia, jäljensi tunnettujen taiteilijoiden töitä ja kuvasi varsinkin Rooman arkkitehtuurin yksityiskohtia. Palattuaan matkaltaan Haarlemiin 1591 Goltzius jatkoi työtä taidegraafikkona ailahtelevasta terveydestään huolimatta. Hänen grafiikkaansa oli tullut matkalla uusia myöhäisrenessanssin klassisia piirteitä. Vuonna 1605 Goltzius alkoi maalata ja käytännössä lopetti taidegrafiikan tekemisen. == Teoksia == Tiedosto:Horatius Cocles.jpg|Horatius Cocles sarjasta Roomalaisia sankareita, 1586. Tiedosto:Goltzius's right Hand.jpg|Goltziuksen vioittunut oikea käsi, 1588. (23 × 32.2 cm). Teylers Museum, Haarlem Tiedosto:Goltzius Ikarus.jpg|Ikaros sarjasta Neljä häpeää, 1588. Tiedosto:Hendrick Goltzius - Farnese Hercules - Google Art Project.jpg|Herkules, n. 1598 Tiedosto:Hendrick Goltzius, Dutch (active Haarlem) - Sine Cerere et Libero friget Venus (Without Ceres and Bacchus, Venus Would Freeze) - Google Art Project.jpg|Sine Cerere et Baccho friget Venus (Ilman Cerestä ja Bacchusta Venus jäätyisi), 1600–1603. Tiedosto:Hendrick Goltzius - Portrait of the Haarlem Shell Collector Jan Govertsen van der Aer - Google Art Project.jpg|Haarlemilaisen simpukoiden keräilijän Jan Govertsen van der Aerin muotokuva, 1603. Tiedosto:'Jupiter and Antiope', oil on canvas painting by Hendrick Goltzius.Jpg|Jupiter ja Antiope, 1612. Tiedosto:The Fall of Man-1616-Hendrik Goltzius.jpg|Lankeemus, 1612. == Lähteet == == Aiheesta muualla == Luokka:Alankomaalaiset taidemaalarit Luokka:Vuonna 1558 syntyneet Luokka:Vuonna 1617 kuolleet
Dangal (elokuva)

Dangal on vuonna 2016 ensi-iltansa saanut intialainen hindinkielinen urheiludraamaelokuva, jonka ohjasi Nitesh Tiwari. Aamir Khan näyttelee Mahavir Singh Phogatia, joka valmentaa tyttäriään Geeta Phogatia ja Babita Kumaria Intian ensimmäisiksi kansainvälisen tason naispainijoiksi. == Näyttelijät == == Soundtrack == == Vastaanotto == Box Office India julisti Dangalin ”kaikkien aikojen jymymenestykseksi”. == Lähteet == == Aiheesta muualla == * * Luokka:Vuoden 2016 intialaiset elokuvat Luokka:Intialaiset draamaelokuvat Luokka:Intialaiset elämäkertaelokuvat Luokka:Elokuvat kamppailulajeista Luokka:Hindinkieliset elokuvat
Ouray (Colorado)

Ouray on kaupunki Coloradon osavaltiossa Yhdysvalloissa. Sen väkiluku oli vuoden väestönlaskennassa 1 000. Kaupunki perustettiin 24. maaliskuuta 1884. Ouray on Ourayn piirikunnan hallintokeskus. == Väestö == Kaupungin asukkaista 91,6 prosenttia on valkoisia, 5,36 prosenttia latinalaisamerikkalaisia ja 3,06 prosenttia aasialaisia. 99,5 prosenttia asukkaista on Yhdysvaltain kansalaisia. Kaupungin väestön keski-ikä on 52,7 vuotta. ==Kuvia kaupungista== Tiedosto:DowntownOurayCO.jpg|Ourayn keskustaa. Tiedosto:Pool at the Wiesbaden Hot Springs Hotel, a small spa in Ouray, Colorado, an old mining community high in the San Juan Mountains of southwestern Colorado. A number of hot springs bubble to the surface LCCN2015632331.tif|Wiesbaden Hot Springs Hotel. Tiedosto:Ouray, CO.jpg|Vuoristomaisemaa Ourayn ulkopuolella. ==Lähteet== ==Aiheesta muualla== * Kaupungin kotisivut Luokka:Coloradon kaupungit
Edgewater (Colorado)

Edgewater on kaupunki Jeffersonin piirikunnassa, Coloradon osavaltiossa Yhdysvalloissa. Sen väkiluku oli vuoden väestönlaskennassa 5 170. Edgewaterin pormestarina toimii Laura Keegan. == Väestö == Kaupungin asukkaista 54,1 prosenttia on valkoisia, 40,21 prosenttia latinalaisamerikkalaisia ja 1,04 prosenttia afroamerikkalaisia. 88,1 prosenttia asukkaista on Yhdysvaltain kansalaisia. Kaupungin väestön keski-ikä on 32,8 vuotta. ==Kuvia kaupungista== Tiedosto:Edgewater, CO.jpg|Edgewaterin keskustaa. Tiedosto:Edgewater.jpg|Kaupungintalo. ==Lähteet== ==Aiheesta muualla== * Kaupungin kotisivut Luokka:Coloradon kaupungit
Eurola

Eurola on sukunimi, joka on muun muassa seuraavilla suomalaisilla henkilöillä: * Martti Eurola (s. 1945), rehtori, yritysjohtaja ja osuustoimintavaikuttaja, kauppaneuvos * Seppo Eurola (1930–2016), kasvitieteen professori
Hiitonen

Hiitonen on muun muassa seuraavien suomalaisten henkilöiden sukunimi: *Ensio Hiitonen (ent. Hidén, 1900–1970), diplomaatti, poliitikko, toimittaja *Ilmari Hiitonen (ent. Hidén, 1898–1986), kasvitieteilijä *Unio Hiitonen (ent. Hidén, 1910–1983), kiinteistöneuvos, sotavalokuvaaja
Tillandz

Tillandz tarkoittaa seuraavia: * Elias Tillandz, synt. Tillander (1640–1693), ruotsalaissyntyinen suomalainen lääkäri, kasvitieteilijä ja yliopiston rehtori * 3272 Tillandz on tähtitieteilijä Yrjö Väisälän vuonna 1938 löytämä asteroidi. ==Katso myös== * Tillandsiat, Elias Tillandzin mukaan nimetty kasvisuku Luokka:Luettelot henkilöistä sukunimen mukaan
Henry Väre

Henry Väre (s. 1960) on kasvitutkija, Helsingin yliopiston Luonnontieteellisen keskusmuseon (Luomus) Kasvimuseon yli-intendentti ja tietokirjailija. Kasvimuseolla Väre on työskennellyt joulukuusta 1999 lähtien. Aiemmin hän toimi Oulun yliopiston kasvimuseon johtajana. Helsingissä hän johtaa putkilokasvitiimiä ja vastaa Luomuksen putkilokasvi-kokoelmista, joissa on noin 1,8 milj. putkilokasvi- ja levänäytettä. Tehtäviin kuuluu myös Luomuksen kasvitieteellisten puutarhojen, Kaisaniemen ja Kumpulan tieteellinen johtaminen. Väre toimii kasviasiantuntijana radion Luontoillassa. Tutkimusaiheita ovat muun muassa alvejuurten ja sädekaislojen taksonomia ja systematiikka sekä Suomen kasvisto. Väre on perehtynyt Lapin ja erityisesti Käsivarren suurtuntureiden kasvistoon, jota hän on kartoittanut ja valokuvannut yli kolmekymmentä vuotta. Keräysmatkoja hän on tehnyt Azoreille, Etelä-Afrikkaan, Grönlantiin, Kap Verdelle, Kanariansaarille, Kirgisiaan, Venäjälle (Jakutia, Volgograd), Välimeren alueelle ja Yhdysvaltoihin (Oregon, Washington). Väre on myös perehtynyt Suomen kasvitieteen historiaan ja kirjoittanut aiheesta usein sarjoihin Bibliophilos, Lutukka,Memoranda Soecietatis pro Fauna et Flora Fennica, Sienilehti ja Sorbifolia. ==Julkaisut== Väre toimii Dendrologian seuran jäsenlehden Sorbifolia sekä Suomen vanhimman toimivan tieteellisen seuran Societatis pro Fauna et Flora Fennica englanninkielisen Open access-julkaisun Memoranda Societatis pro Fauna et Flora Fennican päätoimittajana. Hän on kirjoittanut useita tietokirjoja, sekä artikkeleja kansainvälisiin (Research Gate) tieteellisiin julkaisuihin Hän sai vuonna 2006 tiedonjulkistamisen valtionpalkinnon teoksesta Oulun kasvit – Piimäperältä Pilpasuolle. Hänen nimeämiensä kasvien tieteellisissä nimissä käytetään auktorilyhennettä Väre. == Valikoitu bibliografia == * * * * * * * * * * * *Väre, Henry, Koponen, Aune, Hämet-Ahti, Leena, Hagman, Max. & Raisio, Juha (toim.): Puiden jäljillä. 400 vuotta dendrologian historiaa. Helsinki: Dendrologian Seura. 2008. ISBN 978-951-96557-3-4. *Kauppila, Aulikki & Anttila, Aino & Autio, Antti & Fagerholm, Juha & Lehtonen, Jukka & Oksa, Esko & Raisio, Juha & Saarinen, Jaakko & Uski, Katja & Viherä-Aarnio, Anneli & Väre, Henry: Vihreät jättiläiset - Suomen suurimmat puut. Helsinki: Metsäkustannus. 2021. ISBN 978-952-338-086-8. == Lähteet == == Aiheesta muualla == * Luokka:Suomalaiset tietokirjailijat Luokka:Suomalaiset kasvitieteilijät Luokka:Elävät henkilöt Luokka:Vuonna 1960 syntyneet
Gustav Schwab

Gustav Benjamin Schwab (19. kesäkuuta 1792 Stuttgart – 4. marraskuuta 1850 Stuttgart) oli saksalainen runoilija ja konsistorineuvos. Ludwig Uhlandin ja Justinus Kernerin ohella Schwab on svaabilaisen runoilijakoulukunnan huomattavia edustajia. Hänen parhaita teoksiaan ovat balladit ja romanssit ja erityisesti ne runot, joissa saa ilmauksensa hänen rakkautensa kotiseutuun. Hänen tuotantoonsa kuuluu lauluja Kreikan ja Puolan puolesta, mietelyriikkaa ja retoriikkaa. Kokoelman Gedichte (1828) lisäksi hän julkaisi teokset Deutsche Volksbücher (1836–1837), Sagen des klassischen Altertums (1838–1840), Schillers Leben (1840) sekä Alphonse de Lamartinen käännöksiä (1826), maantieteellisiä ja elämäkerrallisia teoksia ynnä muuta. Hänen poikansa on Christoph Theodor Schwab (1883).Schwab, Gustav Benjamin, Nordisk familjebok 24. 1916 ==Suomennetut teokset== * Huwi-kirja: jossa on kauniita, sydäntä liikuttavaisia, hirmuisia ja naurattavia juttuja: 1:nen - 3:mas juttu. (Die deutschen Volksbücher), suom. A. E. Ahlqvist. Helsinki: Suomalaisen Kirjallisuuden Seura 1860. – Sisältää kertomukset: Robert der Teufel (Die Schildbürger), Griseldis (Avio-vaimon nöyryys) ja Robert Pirulainen (Robert der Teufel) * Ksi Ksin luolan ihmelukko (Das Schloss in der Höhle Xa Xa), toimittaja Teuvo Pakkala. Julkaisussa: Yhteissidoksen emotietue, Helsingissä : Kustannusosakeyhtiö Otava [1910], Sarja: Mailta ja meriltä, n:o 5. – Teos verkossa * Tarujen Hellas: vanhoja klassillisia satuja (Griechische Heldensagen), suom. Arnold Laurell ja Werner Anttila, kuvat A. J. Carstens ym. Hämeenlinna: Karisto 1957, 2. tark. p. Karisto 1977. 7. p. 2000 ISBN 951-23-1182-8 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1792 syntyneet Luokka:Vuonna 1850 kuolleet
Holyoke

Holyoke voi tarkoittaa seuraavia: * Holyoke, kaupunki Coloradossa, Yhdysvalloissa * Holyoke, kaupunki Massachusettsissa, Yhdysvalloissa.
Arcus

Arcus voi tarkoittaa seuraavia asioita: *Arcus, Kotkan Lyseon lukion päärakennus *Arcus ASA, norjalainen alkoholijuomavalmistaja *Arcus Ekumeeninen Sateenkaariryhmä *Arkusfunktiot myös arcusfunktiot, trigonometrisiä funktioita *vyörypilvi (lat. arcus), pilvityyppi
Record of Youth

Record of Youth () on televisioyhtiö tvN:n esittämä eteläkorealainen draamasarja. Sen päärooleissa ovat Park Bo-gum, Park So-dam, Byeon Woo-seok ja Kwon Soo-hyun.https://www.hancinema.net/park-bo-gum-park-so-dam-and-byeon-woo- seok-confirm-record-of-youth-137653.html Suomessa sarja alkoi samanaikaisesti Netflixissä. == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:tvN:n televisiosarjat
Alice (televisiosarja)

Alice () on televisioyhtiö SBS:n esittämä eteläkorealainen draamasarja. Sen päärooleissa ovat Kim Hee-sun ja Joo Won.https://www.hancinema.net/sci-fi- human-romance-alice-confirms-kim-hee-sun-and-joo-won-135948.html == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:Eteläkorealaiset scifi-sarjat Luokka:2020-luvun televisiosarjat Luokka:SBS:n televisiosarjat